vrugte shake | Health24
Posted by: Elmarie | 2006/11/01
Ek wil net graag weet of dit gesond is om my aandete te vervang met 'n vrugte shake, ek eet my normale ete dan in die middag met 2 vrugte deur die dag, ek probeer om ook baie water te drink deur die dag en in die aand. Ek wil graag bietjie gewig verloor maar wil dit op 'n gesonde manier doen.
Enige advies sal baie waardeer word.
Jy kan 'n vrugteskommel gebruik om aandete te vervang, maar meng dit met vetvrye melk of jogurt, sodat jy wel bietjie proteïene inkry, andersins gaan jy baie honger voel en jou dieet dwarsboom. Onthou om ook 'n baie goeie en gebalanseerde ontbyt te eet na die lang vas vanaf middagete tot die oggend. Dit behoort 'n vrug of vrugtesap, hoe-vesel graankosse, vetvrye melk of jogurt, 'n gekookte of geposjeerde eier en volgraan roosterbrood in te sluit.